Source: https://www.kihnio.fi/agenda/898
Timestamp: 2020-06-05 06:58:20+00:00

Document:
§ 9 Pöytäkirjan tarkastajien valinta
Pöytäkirjan tarkastajiksi valittiin Jaana Rahkola ja Arsi Haapamäki.
§ 10 Sivistyslautakunnan talousarvion käyttösuunnitelman hyväksyminen vuodelle 2020
Kihniön kunnanvaltuuston hyväksymän talousarvio- ja taloussuunnitelman mukaan talousarvion käyttötalousosassa valtuusto asettaa toiminnalliset tavoitteet sekä osoittaa tavoitteiden edellyttämät määrärahat ja tuloarviot toimielimelle tehtävien hoitamista varten. Asianomainen hallintokunta jakaa tehtäväkokonaisuudelle annetun määrärahan käyttösuunnitelmassaan edelleen vastuuyksiköille ja kustannuspaikoille meno- ja tulolajitarkkuudella.
Meno- ja tulolajitarkkuudella tehty ehdotus talousarvion käyttösuunnitelmaksi sivistyslautakunnan osalta vuodelle 2020 (liite 1)
Sivistyslautakunta hyväksyy liitteen nro 1 mukaisen käyttösuunnitelman vuodelle 2020. Käyttösuunnitelmaan voidaan talousarviovuoden aikana tehdä tarpeellisia muutoksia.
§ 11 Lukuvuoden 2020-2021 työ- ja lomapäivät
Perusopetuslain mukaan kunta päättää koulujen työ- ja loma-ajoista. Laki määrää ainoastaan, että koulutyö aloitetaan elokuussa ja päätetään viikon 22 viimeisenä arkipäivänä (PA 7 §). Lukuvuodessa on 190 työpäivää, mutta muuksi arkipäiväksi kuin lauantaiksi osuvat itsenäisyyspäivä, loppiainen tai vapunpäivä vähentävät kukin osaltaan lukuvuoden pituutta yhdellä päivällä (PL 23 §).
Lukuvuonna 2020 – 2021 on 189 työpäivää ja liitteessä nro 2 on ehdotus työpäivistä ja loma-ajoista. Ehdotuksen mukaan lukuvuosi 2020 – 2021 alkaa keskiviikkona 12.08.2020, syysloma on viikolla 42 ja syyslukukausi päättyy lauantaina 19.12.2020. Kevätlukukausi alkaa torstaina 07.01.2021, talviloma on viikolla 9 ja lukuvuosi päättyy lauantaina 05.06.2021.
Työ- ja lomapäivät lukuvuonna 2020-2021 ( liite 2)
Sivistyslautakunta hyväksyy liitteen nro 2 mukaisen ehdotuksen lukuvuoden 2020 – 2021 työ- ja lomapäiviksi. Kihniön kunnan peruskoulussa lukuvuosi alkaa keskiviikkona 12.08.2020 ja syyslukukausi päättyy lauantaina 19.12.2020. Kevätlukukausi alkaa torstaina 07.01.2021 ja päättyy lauantaina 05.06.2021.
§ 12 Päiväkodinjohtajan viran täyttäminen
Sivistyslautakunta päätti kokouksessaan 4.12.2019 laittaa Kettukallion päiväkodin päiväkodinjohtajan viran auki edellisen päiväkodinjohtajan irtisanouduttua.
Päiväkodinjohtaja vastaa päiväkodin toiminnan, pedagogiikan ja henkilöstön johtamisesta sekä suunnittelee, toteuttaa, seuraa ja arvioi toimintaa ja taloutta. Päiväkodin johtajan tehtäviin kuuluu myös lastentarhanopettajan tehtävät lapsiryhmässä sekä koko kunnan päivähoidosta vastaaminen.
Päiväkodinjohtajan työssä arvostetaan vahvaa pedagogista työotetta, hyviä vuorovaikutustaitoja, kasvun ja oppimisen tuen järjestämisen tuntemusta, kokemusta esimiestyöstä sekä johtamistaitoja. Kelpoisuusehtona virkaan on varhaiskasvatuslain (540/2018 31 §:n, vrt. siirtymäsäännökset 74-75 §) mukainen kelpoisuus ja riittävä johtamistaito.
Viran viimeinen hakupäivä oli ma 13.01.2020 klo 15.00. Hakuaikana virkaa haki 1 henkilö. Lautakunta päätti kokouksessaan 15.01.2020, että virkaa hakenut haastatellaan ja että hakuaikaa jatketaan 27.01.2020 saakka. Jatketun hakuajan aikana virkaa haki 1 henkilöä. Haastattelut suoritettiin 17.01.2020. Lautakunnan valitsemassa haastatteluryhmässä olivat Leila Törmä pj, Marketta Malin, Hannu Koivistoinen ja Matti Sillanpää, siht.
Virkaa hakeneista Annika Aittoniemi on pätevä päiväkodinjohtajaksi 31.12.2029 saakka.
Vakinaiseen virkaan valittavan henkilön tulee olla viran täyttöhetkellä muodollisesti pätevä. Hakuasiakirjat on nähtävänä kokouksessa ja ne arkistoidaan kokouksen jälkeen sivistystoimistoon.
Virkaa täytettäessä otetaan huomioon tasa-arvolain säädökset ja kunnallisen viranhaltijalain palvelussuhdeturvasta annetun lain 12 §:n syrjintäkielto sekä perustuslaissa säädetyt yleiset nimitysperusteet julkisiin virkoihin.
Kihniön kunnan hallintosäännön mukaan sivistyslautakunta päättää opettajien ja lastentarhan-opettajien valitsemisesta tai määräämisestä sekä rehtorin varahenkilön, vapaa-aikaohjaajan ja päiväkodinjohtajan valitsemisesta, sivistystoimenjohtaja päättää muun henkilöstön valinnasta.
Sivistyslautakunta päättää valita Kettukallion päiväkodin päiväkodinjohtajaksi Annika Aittoniemen 1.3.2020 alkaen. Valintaan lisätään ehto kouluttautumisesta varhaiskasvatuslain vaatimusten mukaisesti 31.12.2029 mennessä.
Annika Aittoniemi, Laura Leppä-aho
§ 13 Koulukuljetussopimuksen optiovuoden käyttäminen
Kihniön kunta on pyytänyt tarjouksia koulukuljetusten sekä asiointi- ja kutsutaksiliikenteen hoitamisesta ajalla 01.08.2018 – 31.07.2020. Tarjouspyyntöön sisältyi myös mahdollinen optiovuosi 01.08.2020 – 31.07.2021.
Tarjousten perusteella sivistyslautakunta valitsi kokouksessaan 27.06.2018 kuljetuksia hoitamaan ajalle 01.08.2018 – 31.07.2020 liikennöitsijät Tilausliikenne Rauno Koivukoski Ky, Kivineva Yhtiöt Oy ja Tiina Jokioja.
Tarjouspyynnön mukaisesti optiovuoden käytöstä päättävät yhdessä tarjoaja ja valitut liikennöitsijät vähintään 6 kk ennen sopimuksen päättymistä.
Valittujen liikennöitsijöiden halukkuutta sekä koulukuljetus- että asiointi- ja kutsutaksiliikenteenhoitamissopimusten jatkamiseen Kihniön kunnan kanssa optiovuodella ajalle 01.08.2020 – 31.07.2021 on kartoitettu.
Sivistyslautakunta päättää käyttää koulukuljetusten tarjouspyyntöön sisältyneen optiovuoden ja jatkaa sopimusta koulukuljetus- sekä asiointi- ja kutsutaksiliikenteenten hoitamisesta ajalle 01.08.2020 - 31.07.2021 sivistyslautakunnan kokouksessa 27.06.2018 valittujen liikennöitsijöiden kanssa.
Tilausliikenne Rauno Koivukoski Ky, Kivineva Yhtiöt Oy, Tiina Jokioja
§ 14 Kihniön yhtenäiskoulun valinnaiskurssien opetussuunnitelmien hyväksyminen lukuvuodelle 2020-2021
Kihniön yhtenäiskoulun lukuvuodelle 2020– 2021 tarjottavien kurssien tarjotin on valmistunut ja kurssien opetussuunnitelmat ovat kokouksessa nähtävillä. Opetussuunnitelmassa on kerrottu myös kurssin viikkotuntimäärä, tavoite ja arviointi.
Yhtenäiskoulun valinnaisaineiden opetussuunnitelmat 2020-2021, liite 3
Sivistyslautakunta hyväksyy yhtenäiskoulun valinnaisaineiden opetussuunnitelman lukuvuodelle 2020-2021.
§ 15 Ilmoitus- ja muut asiat
Opetus- ja kulttuuriministeriö, päätös OKM/38/221/2019, 30.12.2019, Opetus- ja kulttuuritoimen rahoituksesta annetun lain (1705/2009) 29 §:n mukaiset esi- ja perusopetuksen yksikköhinnat vuonna 2020.
Opetus- ja kulttuuriministeriö, päätös OKM/36/221/2019, 29.11.2019, Perusopetuslaissa tarkoitetun aamu- ja iltapäivätoiminnan yksikköhinta ja ohjaustuntien laskennalliset määrät vuonna 2020.
Opetus- ja kulttuuriministeriö, päätös OKM/43/221/2019, 31.12.2019, Päätös opetus- ja kulttuuritointa varten kunnille käyttökustannuksiin myönnettävästä valtionosuudesta vuodelle 2020.
Valtiovarainministeriö, päätös VM/14481/2019, 30.12.2019, Päätös kunnan peruspalvelujen valtionosuudesta ja veroperustemuutoksista johtuvien verotulomenetysten korvauksesta vuonna 2020.
Valtiovarainministeriö, päätös VM/14483/2019, 30.12.2019, Päätös kotikuntakorvauksen perusosasta vuodelle 2020.
Opetus- ja kulttuuriministeriö, päätös OKM/29/221/2019, 15.11.2019, Opetus- ja kulttuuritoimen rahoituksesta annetun lain (1705/2009) 29 §:n mukaiset liikuntatoiminnan ja nuorisotyön yksikköhinnat vuonna 2020.
Valtionvarainministeriö, päätös VM/2545/02.02.06.00/2018, 11.11.2019, Päätös kunnan peruspalvelujen valtionosuuden muutoksista vuodelle 2019, sisältäen kohdat 1-2
Opetus- ja kulttuuriministeriö, päätös OKM/53/221/2018, 05.12.2019, Perusopetuslaissa tarkoitetun aamu- ja iltapäivätoiminnan vuoden 2019 ohjaustuntien laskennallista määrää koskeva oikaisu
Opetus- ja kulttuuriministeriö, päätös OKM/62/221/2018, 31.12.2019, Päätös opetus- ja kulttuuritointa varten kunnille käyttökustannuksiin myönnettävästä valtionosuuden tarkistuksesta vuodelle 2019.
Kirjaston tilastot vuodelta 2019
Sivistystoimenjohtajan viranhaltijapäätökset ajalta 27.11.2019 – 21.01.2020
Rehtorin viranhaltijapäätökset ajalla 27.11.2019 - 21.01.2020
Sivistyslautakunta merkitsee asiat tietoonsa saatetuksi eikä käytä otto-oikeuttaan.
Törmä Leila Puheenjohtaja
Jokioja Tiina Varapuheenjohtaja
Sillanpää Matti Pöytäkirjanpitäjä
Haapamäki Arsi Tarkastajat
Rahkola Jaana Tarkastajat
Haapamäki Arsi Osallistujat
Kuusisto Kosti Osallistujat
Malin Marketta Osallistujat
Nevanperä Mikko Osallistujat
Rahkola Jaana Osallistujat
Oksanen Fanny Muut osallistujat
Nuorisovaltuuston edustaja

References: § 10

§ 11

§ 12

§ 13

§ 14

§ 15